**Lisa 3**

**Teenuse osutamise lepingu projekt**

**Raamleping**

**Tapa Vallavalitsus** (edaspidi *tellija*), registrikood 75033477, aadress Pikk 15, 45106 Tapa linn, mida esindab vallavanem Riho Tell ja

**\_\_\_\_\_\_\_\_\_\_\_\_\_\_\_\_\_\_** (edaspidi *töövõtja*) registrikood \_\_\_\_\_\_\_\_\_\_\_ asukohaga \_\_\_\_\_\_\_\_\_\_\_\_\_\_\_\_\_, mida esindab \_\_\_\_\_\_\_\_\_\_\_\_\_\_,

edaspidi koos pooled või eraldi pool sõlmisid raamlepingu (edaspidi ka leping) alljärgnevas:

1. **Üldsätted**
	1. Raamleping on sõlmitud koostööpartnerite registreerimise kutse **“Isikukeskse erihoolekande teenusmudeli jätkurakendamine Tapa vallas 2025-2026”** tulemusena.
	2. Lepingul on selle sõlmimise hetkel järgmised lisad:
		1. Koostööpartneri registreerimise pakkumus;
		2. Teenuse osutamise lepingu projekt (raamleping);
		3. ISTE 2025-2026 konkursi tingimused ja kord;
		4. ISTE 2025-2026 teenusmudeli katsetamise kirjeldus;
		5. ISTE 2025-2026 teenuskomponentide hinnakiri.
	3. Lepingus ei fikseerita kõiki lepingu tingimusi. Lepingu täitmine on seotud SKA projektiga "Isikukeskse erihoolekande teenusmudeli jätkurakendamine kohalikus omavalitsuses 2025-2026“ (edaspidi projekt), milles sätestatud tingimused on teenuseosutajale kohustuslikud.
	4. Tulenevalt projekti paindlikust iseloomust võib tellija anda teenuseosutajale täiendavaid juhiseid ja ettepanekuid teenuse paremaks osutamiseks.
	5. Lepingu alusel osutatavaid teenuseid rahastatakse Euroopa Sotsiaalfondist, TAT „Sotsiaalkaitse ja pikaajalise hoolduse kättesaadavus“, tegevus „Integreeritud, isikukeskse ja paindliku erihoolekandeteenuste süsteemi katsetamine“.
	6. Teenuse osutamise asukoht on Tapa vald.
2. **Raamlepingu eesmärk ja ese**

2.1. Lepingu eesmärk on Tapa valla erivajadusega inimeste iseseisva toimetuleku ja sotsiaalse integratsiooni tagamine läbi isikukeskse komponendipõhise erihoolekande teenusmudeli jätkurakendamise. Nimetatud projektis toetatakse raske, sügava või püsiva kuluga psüühilise erivajadusega inimesi, kelle elukoht on registreeritud Tapa valla haldusterritooriumil, kellel on projekti hindamisinstrumenti kasutades tuvastatud abivajadus ning kelle puhul on täidetud kõik alljärgnevad tingimused:

2.1.1. ta on vähemalt 18-aastane. Erandina saavad alates 2025. aastast jätkata projekti tegevustes 2023-2024 perioodil kaasatud alla 18 aastased noored, kui KOV hinnangul vajab isik teenuse jätkamist;

2.1.2. tal ei ole diagnoositud põhihaigusena dementsust ega sõltuvust alkoholist või narkootilistest ainetest;

2.1.3. tal on hindamise käigus tuvastatud abi- ja toetusvajadus igapäevaeluga toimetuleku eluvaldkonnas;

2.1.4. 2023-2024 perioodil ISTE projekti kaasatud isikul peab olema 2024. aasta jooksul läbi viidud abi- ja toetusvajaduse hindamine (esmane või korduv) ja KOV hinnangul vajab isik teenuse jätkamist;

2.1.5. perioodil 01.01.2025-30.04.2025 projekti sisenejad peavad olema sisenemise hetkel SKA toetavate erihoolekandeteenuse (toetatud elamine, töötamise toetamine või igapäevaelu toetamine, välja arvatud igapäevaelu toetamise teenus autismispektrihäirega inimesele ja igapäevaelu toetamise teenus päeva ja nädalahoiuteenusena) järjekorras.

* 1. Projekti raames osutatakse teenust kuni 7-le abivajavale isikule perioodil 01.01.2025 kuni 31.12.2026 või kuni Lepingu maksimaalse rahalise mahu (76 597,99 eurot) täitumiseni, sõltuvalt sellest, milline tingimus saabub (täitub) varem. Erandkorras lõppeb leping kui Tapa Vallavalitsusel on täidetud algselt lepinguga kokkulepitud teenuskohtade arvust vähem kui 20% ja SKA teeb otsuse lepingu lõpetamiseks ning kui lepingu kehtivuse ajal, pärast 30.04.2025, tekib olukord, kus Tapa vallas on kõik algselt koostöölepinguga kokkulepitud teenuskohad täitmata lõppeb leping alates viimase inimese teenuselt lahkumisele järgneva kuu viimase kuupäevaga.
	2. Teenuse eesmärgiks on pakkuda abivajajale, sh tema lähedastele, paindlikku ja terviklikku teenust komponentidena, mis arvestavad abivajaja personaalset toimetulekut kõikides eluvaldkondades lähtudes ISTE 2025-2026 Teenusmudeli katsetamise kirjelduse peatükist 5.
	3. Lepingu täitmisel lähtutakse ISTE 2025-2026 Teenusmudeli katsetamise kirjeldusest, koostöökutsest, teenuseosutaja pakkumusest ja esitatud lisadest.
1. **Lepingu rahaline maht ja tasumise tingimused**
	1. Teenuskomponentide arvestuslik maksumus ühes kuus ühe inimese kohta on 400,61 eurot. Reaalselt võib erinevatele abivajajatele osutatud teenuskomponentide maksumus olla erinev ning tegelikult osutatava teenuse rahaline maht sõltub abivajaja tegelikust abivajadusest, st vastavalt nende abivajaduse hindamise tulemustest, individuaalsesse tegevusplaani kavandatud ja reaalselt kasutatud teenuskomponentide mahust, maksumusest ja teenuse kasutamise kestusest.
	2. Tellija tasub teenuse osutajale nõuetekohaselt osutatud teenuse eest vastavalt reaalselt osutatud teenuskomponentide eest piirmäära ulatuses.
	3. Teenuse rahastamist arvestatakse tunnipõhiselt (60 minutit) ning 0,25 tunni täpsusega. Rahastamise piirmäärades seatud tunnihinnad on lõplikud ja sisaldavad kõiki registreerimise pakkumuskutses ja selle lisades kirjeldatud teenuse osutamiseks tehtavaid kulutusi sh kõiki riiklikke makse ja makseid (sh käibemaksu).
	4. „Teenuskomponentide arvestuslik maksumus ühes kuus ühe inimese kohta on 400,61 eurot, kogu perioodil 2025-2026 (24 kuud) ühe inimese kohta 9 614,64 eurot. Projekti teenuskohtade arv on 7 isikut
	5. Arve tasumise eelduseks on nõuetekohase teenuse osutamise andmestiku ja e-arve esitamine tellijale hiljemalt aruandlusperioodile järgneva kuu 3. kuupäevaks. Arve maksetähtaeg peab olema vähemalt 21 päeva. Arve makstakse tähtajal juhul, kui tellijal puuduvad pretensioonid esitatud arve ja aruande osas. Arvel märgitakse muuhulgas:
		1. koostöö registreerimise nimi „Isikukeskse erihoolekande teenusmudeli jätkurakendamine kohalikus omavalitsuses 2025-2026“;
		2. teenuse osutamise periood, teenuskomponendi nimi, teenuse maht, tunnihind, kokku kõikide teenuskomponentide kogumaksumus.
		3. lepingu number tellija registreerimise järgi;
		4. tellija kontaktisiku nimi.

3.6. Tellija volitatud esindaja kontrollib esitatud dokumentide vastavust 4 tööpäeva jooksul. Juhul, kui andmete kontrollimisel ja võrdlemisel tuvastatakse erinevusi või puudusi, küsib volitatud esindaja täiendavaid andmeid ning teenuste osutajad on kohustatud esitama andmed 3 tööpäeva jooksul.

1. **Teenusele suunamine**
	1. Lepingu alusel teenuste tellimisel ehk abivajava isiku teenusele suunamisel lähtutakse ISTE 2025-2026 teenusmudeli tehnilises kirjelduses sätestatud tingimustest. Teenuseid tellitakse vajaduspõhiselt, lähtudes teenuse sobivusest abivajavale isikule.
	2. Teenuste osutamise aluseks on kirjalik teavitus abivajava isiku teenustele suunamise kohta. Teenusele suunamise teavituskirja käsitletakse raamlepingu alusel sõlmitud hankelepinguna. Hankeleping loetakse sõlmituks isikule teenuse osutamise algusega. Teenuse osutamise kohta peab töövõtja abivajavate isikute osavõtulehtede arvestust.
	3. Teenuseosutaja osutab abivajavale isikule teenuseid tema projektis viibimise perioodil. Teenuseosutaja ei osuta isikule teenuseid üle lepingu tähtaja.
2. **Poolte õigused ja kohustused**
	1. Pooled kohustuvad tegema koostööd lepingu eesmärkide saavutamiseks, lähtudes riiklikest ja valla õigusaktidest ning lepingu dokumentidest, tegutsedes oma pädevuse piires ja kooskõlas lepinguga.
	2. **Teenuseosutaja on kohustatud:**
		1. täitma lepingut nõuetekohaselt ja osutama teenust tähtaegselt, kvaliteetselt ja kooskõlas lepinguga. Teenuse osutaja peab lepingu täitmise käigus tegema tööd ja toiminguid, mis ei ole lepingus märgitud, kuid mis oma olemuselt kuuluvad teenuse osutamisega seotud tööde hulka ja on kooskõlas valdkonna hea tavaga;
		2. tagama igale tellija poolt hindamise läbinud ja teenuseosutaja juurde suunatud isikule põhi- ja/või tugiteenuse komponentide osutamise lähtudes konkreetse isiku abivajaduse hindamise kokkuvõttest;
		3. tegema koostööd abivajaja võrgustikuga (sh tellija kontaktisikud);
		4. koheselt informeerima tellijat teenuse osutamise käigus tekkinud olulistest ning teenuse osutamist takistavatest probleemidest (sh teavitama kui selgub, et abivajaja saab dubleerivaid teenuseid tulenevalt ISTE Teenusmudeli tehnilise kirjelduse punktist 2.4) ning küsima tellijalt juhiseid ja informatsiooni;
		5. koondama igakuiselt ette nähtud aruande vormil informatsiooni kõigist teenuskomponentidest, mida abivajajale või tema lähedastele on osutatud ning tagama, et vastav info on kinnitatud digitaalse allkirjaga teenuseosutaja esindaja poolt ja saadetud tellijale iga järgneva kalendrikuu 3. kuupäevaks.
		6. tagama, et spetsialistid (nt tegevusjuhendaja, psühholoog jm), kes vahetult osutavad teenust, omavad vastavasisulist pädevust või väljaõpet, mis võimaldab osutada teenuse sisulisi tegevusi lähtudes ISTE 2025-2026 Teenusmudeli katsetamise kirjeldusest punktis 1.4.
		7. jälgima ja tagama osutatud teenuse kvaliteedi vastavuse sotsiaalteenuste kvaliteedipõhimõtetele ning ISTE 2025-2026 teenusmudeli tehnilises kirjelduses kehtestatud nõutele;
		8. regulaarselt läbi viima (vähemalt iga 6 kuu tagant) kaasatud abivajajate hindamise ja tegevusplaani korrigeerimise ning muudatused teenuskomponentide osutamises vastavalt inimese muutunud abivajadusele ning edastab sellekohase info KOV juhtumikorraldajale. Lisama regulaarselt vahehinnangu tegevusplaani ning edastama selle KOV juhtumikorraldajale;
		9. tagama abivajava isikule regulaarse põhi- ja/või tugiteenuse komponentide osutamise lähtudes ISTE 2025-2026 Teenusmudeli tehnilise kirjelduse peatükist 4;
		10. tagama teenusmudeli tegevuste mõju hindamiseks abivajava inimese poolt elukvaliteedi hinnangu täitmise. Elukvaliteedi hinnang täidetakse kaasatud inimese poolt teenuskomponentide kasutamisega alustamisel (st põhiteenuse - teenuse planeerimisega alustamisel) ning edaspidi regulaarselt pärast aasta möödumist eelmisest hinnangust ja/või teenusmudeli tegevuste lõpetamisel;
		11. koostab projektist väljuva isiku kohta kokkuvõtva hinnangu ja edastab selle tellijale hiljemalt järgneva kuu 3. kuupäevaks;
		12. avaldama oma kodulehel info projekti ja koostöö kohta ning seejuures järgima teavitusreegleid vastavalt Vabariigi Valitsuse 12.05.2022 määrusele nr 54 „Perioodi 2021-2027 ühtekuuluvus- ja siseturvalisuspoliitika fondide vahendite andmisest avalikkuse teavitamine“. Teenuse osutaja tagab A3 suuruses projekti teavituse plakati teenuse osutamise ruumis.
		13. järgima tellija täiendavaid ja põhjendatud juhiseid ja ettepanekuid Lepingu täitmisel;
		14. esitama tellijale tähtaegselt korrektselt täidetud arved;
		15. säilitama lepingu täitmisega seotud dokumente kuni 31.12.2032.a.
	3. **Teenuseosutajal on õigus:**
		1. saada tellija volitatud esindajalt juhiseid teenuse osutamise ning oodatavate tulemuste kohta;
		2. saada tasu kvaliteetse, isikukeskse ning nõuetekohaselt osutatud teenuse eest;
		3. teha tellijale ettepanekuid teenusel olevatele erivajadustega isikutele toimetuleku soodustamiseks sotsiaaltoetuste eraldamise ja - teenuste osutamise osas.
	4. **Tellijal on õigus:**
		1. teostada kontrolli teenuse osutamise kvaliteedi ja sihipärasuse üle, nõudes vajadusel teenuseosutajalt selle kohta informatsiooni ja kirjalike või suuliste seletuste esitamist, sh õigus mistahes ajal lepingu täitmisel ajal nõuda teenuseid osutavate isikute nõuetele vastavuse tõendamist ja vastavate dokumentide esitamist;
		2. teostada kohapealset kontrolli teenuseosutaja juures süsteemselt ja regulaarselt teenuse sisu ja kvaliteedi osas, et hinnata, kas teenuse osutamine vastab oma sisu ja kvaliteediga teenusega hõlmatud isikute vajadustele, sh õigus saada selgitusi osutatud teenuste ning nende otstarbekuse ja vajalikkuse kohta;
		3. tellijal on õigus küsida dokumente välja tihedamini kui 1kord kuus;
		4. teha ettepanekuid ja anda juhiseid teenuse kvaliteedi parendamiseks;
		5. nõuda teenuse osutamisel ilmnenud puuduste viivitamatut kõrvaldamist;
		6. keelduda töö vastuvõtmisest, kui tellija leiab, et osutatud teenuskomponendid ei ole vajalikud, osutatud tegevused ei tundu mõistlikud või põhjendatud, ei vasta pakkumuse alusdokumentides, tellimuses ja pakkumuses sätestatule;
		7. nõuda tagasi teenuseosutajale väljamakstud tasu juhul, kui ilmnevad asjaolud, mis seavad kahtluse alla rahaliste vahendite mitteotstarbekohase kasutamise, selliste rahaliste vahendite ulatuses;
		8. tellimus tühistada. Sellisel juhul on tellija kohustatud teenuseosutajale tasuma tühistamise hetkeks teostatud tööde eest.
	5. **Tellija on kohustatud:**
		1. suunama abivajava isiku projekti tegevustesse, andes eelnevalt teenuseosutajale üle konkreetse isiku olukorra mõistmiseks vajaliku olulise informatsiooni;
		2. tegema koostööd põhiteenuse osutajaga ja tugiteenuse osutajaga abivajajale isikule sobiva teenuse leidmisel;
		3. tasuma õigeaegselt teenuseosutajale vastavalt reaalselt osutatud teenustele. Arvete tasumise eelduseks on nõuetekohased arved, aruanded ja muud dokumendid.
		4. kontrollima teenuse eest esitatud arvete ja dokumentatsiooni vastavust nõuetele;
		5. säilitama teenuse osutamisega seotud dokumente kuni 31.12.2032;
		6. avaldama oma kodulehel info projekti kohta ning teenuseosutajate nimekirja ja nende poolt osutatavate teenuskomponentide nimekirja ning hinnakirja;
3. **Poolte vastutus ja vääramatu jõud**
	1. Pool kohustub tegema teise poolega koostööd lepingu eesmärkide saavutamiseks. Pooled juhinduvad koostöös avalike huvidega seotud kaalutlustest.
	2. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.
	3. Teenuse osutaja vastutab igasuguse lepingurikkumise eest, eelkõige kui teenuse osutaja ei ole lepingut täitnud, töö ei ole tähtaegselt teostatud või kui töö ei vasta lepingus sätestatud nõuetele vms. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi tellija. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.
	4. Lisaks lepingu täitmise nõudele või täitmisnõude asemel on tellijal õigus nõuda leppetrahvi 5% tellimuse maksumusest iga rikkumise eest, kui teenuse osutaja ei ole tööd teinud või teenuse osutaja poolt üle antud töö ei vasta lepingutingimustele.
	5. Lepingus sätestatud töö teostamise tähtaegadest, tellimuses määratud tähtajast või lepingu alusel määratud puuduste kõrvaldamise tähtajast mittekinnipidamise korral on tellijal õigus nõuda teenuse osutajalt leppetrahvi 0,5% tellimuse maksumusest iga viivitatud päeva eest.
	6. Kui teenuse osutaja ei täida lepinguga võetud kohustusi, ei paranda puudustega tööd või ei tee uut tööd puudustega töö asemel ja teenuse osutaja viivitust saab lugeda oluliseks lepingurikkumiseks, on tellijal õigus tellida mittetäidetud või mittenõuetekohaselt täidetud mahus tööd kolmandatelt isikutelt ning nõuda lisaks leppetrahvile kolmandatelt isikutelt tellitud töödele kulunud summa ning tellimuse maksumuse vahe hüvitamist teenuse osutaja poolt.
	7. Kui tellija viivitab lepingus sätestatud rahaliste kohustuste täitmisega, on teenuse osutajal õigus nõuda tellijalt viivist 0,05% tähtaegselt tasumata summalt päevas, kuid mitte rohkem kui 5% tellimuse maksumusest.
	8. Lepingu punktis 8 sätestatud konfidentsiaalsuskohustuse rikkumisel teenuse osutaja või lepingu punktis 8.4. nimetatud isikute poolt on tellijal õigus nõuda teenuse osutajalt leppetrahvi kuni 3 000 (kolm tuhat) eurot ja/või leping erakorraliselt ühepoolselt üles öelda.
	9. Lepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on tellijal õigus leping erakorraliselt ühepoolselt lõpetada, teatades sellest teenuse osutajale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 ja § 647 kirjeldatud asjaoludel.
	10. Leppetrahvid ja viivised tuleb tasuda 14 päeva jooksul vastava nõude saamisest. Tellijal on õigus teenuse eest tasumisel tasaarveldada leppetrahvi summa lepingu alusel tasumisele kuuluva summaga.
	11. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud. Vääramatuks jõuks loevad pooled võlaõigusseaduse § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistavad vääramatu jõuna.
4. **Teadete edastamine ja volitatud esindajad**
	1. Teadete edastamine toimub üldjuhul kirjalikku taasesitamist võimaldavas vormis. Juhul kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms. Kirjaliku vormiga on võrdsustatud digitaalselt allkirjastatud vorm.
	2. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.
	3. Poolte volitatud esindajad on:
		1. Tellija volitatud esindaja on Pille Eevardi telefon 5342 9921, e-post pille.eevardi@tapa.ee
		2. Teenuseosutaja esindaja on \_, telefon \_, e-post \_
5. **Konfidentsiaalsus ja andmekaitse**
	1. Teenuse osutaja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on tellijal eeldatavalt õigustatud huvi.
	2. Konfidentsiaalse informatsiooni avaldamine kolmandatele isikutele on lubatud vaid tellija eelneval kirjalikku taasesitamist võimaldavas vormis antud nõusolekul. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele ning juhtudel, kui pool on õigusaktidest tulenevalt kohustatud informatsiooni avaldama.
	3. Teenuse osutaja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.
	4. Teenuse osutaja kohustub tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
	5. Teenuse osutaja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
6. **Lepingu kehtivus, muutmine ja lõpetamine**
	1. Leping jõustub selle mõlemapoolsest allkirjastamisest ning lõppeb poolte kohustuste nõuetekohasel täitmisel.
	2. Tellijal on õigus leping üles öelda, kui Euroopa Sotsiaalfondist, TAT „Sotsiaalkaitse ja pikaajalise hoolduse kättesaadavus“ tegevuse „Integreeritud, isikukeskse ja paindliku erihoolekandeteenuste süsteemi katsetamine“ kaudu ei eraldata vahendeid lepingu täitmiseks või erakorralisest tulenevalt lepingu punktis 2.1.
	3. Lepingut puudutavat muudatust mistahes osas võib teha ainult poolte eelneval kirjalikul kokkuleppel.
	4. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
	5. Tellijal on õigus teenuseosutaja nõusolekul pikendada lepingu tähtaega kuni 6 kuud.
	6. Lepingupooled ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
	7. Pooled võivad lepingut muuta objektiivsest vajadusest tulenevalt kui see on projekti elluviimisel vajalik.
	8. Tellija võib lepingu ennetähtaegselt üles öelda, teatades lepingu partnerile sellest 30 kalendripäeva ette.
	9. Teenuse osutaja võib lepingu ennetähtaegselt üles öelda, teatades tellijat sellest 60 kalendripäeva ette.
	10. Tellijal on õigus leping ette teatamata ühepoolselt lõpetada, kui teenuse osutaja on oluliselt rikkunud lepingut. Lepingu oluliseks rikkumiseks loetakse muuhulga teadlikku valeandmete või valeinfo esitamist või korduvat samalaadse lepingu tingimuse rikkumist või kui lepingu alusel teostatud töö kvaliteedis on olulisi puudusi ja lepingu rikkumise asjaolud annavad tellijale mõistliku põhjuse eeldada, et lepingu partner ei täida lepingust tulenevaid kohustusi korrektselt ka edaspidi.
	11. Tellija maksab teenuse osutajale lepingu ülesütlemise hetkeks faktiliselt osutatud teenuste eest, v.a kui lepingu lõpetamine enne tähtaega on tingitud teenuseosutaja poolsest lepingu olulisest rikkumisest.
	12. Teenuse osutaja annab tellijale lepingu lõppemisel või lõpetamisel või lepingu täitmise tulemusena üle kõik dokumendid, mis ta sai enda kasutusse teenuse osutamise ajaks, või andmed, mis ta on kogunud teenuse osutamise tulemusena või mille kogumine ja tellijale üleandmine oli teenuse osutamise osaks või eesmärgiks.
7. **Lõppsätted**
	1. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses vastava lepinguliigi kohta sätestatut.
	2. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks maakohtule.
	3. Leping on allkirjastatud digitaalselt.

**Tellija Töövõtja/teenuseosutaja**

/allkirjastatud digitaalselt/ /allkirjastatud digitaalselt/